संगरिया। आईजीएनपीमें नहरबंदी की स्थिति स्पष्ट नहीं होने के कारण किसान आशंकित हो रहे हैं। जलसंसाधन विभाग के अधिकारियों के इस संबंध में खुलकर नहीं बोलने से असमंजस की स्थिति बनी हुई है। खासतौर पर क्षेत्र के किन्नू उत्पादक किसान नहरबंदी के खिलाफ लामबंद हो रहे हैं। क्षेत्र के किसानों ने आंदोलन की रूपरेखा बनाने के लिए 27 दिसंबर को सुबह 11 बजे बैठक का निर्णय लिया है। किन्नू उत्पादक किसानों का कहना है कि बागों में नहरी पानी लगने से खासा नुकसान हो सकता है। इसके अलावा नींबू प्रजाति के अन्य बागों में भी नहरी पानी नहीं मिलने से नुकसान होगा। किसान इकबाल सिंह गिल ने बताया कि बागों में केवल नहरी पानी ही लगाया जाता है। ट्यूबवैल आदि के पानी से बाग में उत्पादन नहीं हो सकेगा। किसान नरेश गोदारा, कुलदीप सिंह आदि ने बताया कि मौसम की मार के चलते नरमा-कपास आदि की फसलें पहले ही खराब हुई हैं। अब लंबे समय तक नहरबंदी ली जाती है तो हरे-भरे बाग भी तबाह हो जाएंगे। किसान जर्मल सिंह और काला सिंह ने बताया कि पांच साल में बाग तैयार हुए हैं। अब लंबी नहरबंदी लेने से बाग खत्म हो जाएंगे।
^नहरबंदीका निर्णय राज्य सरकार को लेना होता है। अभी रबी के सीजन में बंदी के कोई निर्देश नहीं हैं। नहरबंदी का निर्णय होते ही सूचित किया जाएगा। राजकुमारचौधरी, मुख्य अभियंता, जलसंसाधन विभाग (उत्तर संभाग)
सरकार के नहरबंदी के फैसले के खिलाफ क्षेत्र के किसान एकजुट होकर मोर्चा खोलने का मन बना रहे हैं। जानकारी के मुताबिक किसान लंबी नहरबंदी का हर हालत में विरोध करेंगे। 27 दिसंबर को प्रस्तावित बैठक के लिए किसान गांवों ढाणियों में प्रचार कर रहे हैं।
संगरिया के कृषि उपज मंडी समिति के विश्राम गृह में आयोजित होने वाली बैठक हनुमानगढ़ के अलावा श्रीगंगानगर के किसान भी शामिल हो सकते हैं। इनमें बागवानी करने वाले किसान प्रमुख तौर पर शामिल होंगे।
hin_Deva hin_Deva hin_Deva hin_Deva